
               REPUBLIKA HRVATSKA
KOPRIVNIČKO - KRIŽEVAČKA ŽUPANIJA
                      OPĆINA LEGRAD
                OPĆINSKI NAČELNIK

KLASA: 363-06/26-01/03
URBROJ: 2137-10-02-26-7
Legrad, 23. lipnja 2026.

Na temelju članka 11. stavka 3. i članka 47. stavka 2. Zakona o grobljima („Narodne novine“, broj 78/25. i 80/25) (u daljnjem tekstu: Zakon), članka 11. Odluke o upravljanju grobljima na području Općine Legrad („Službeni glasnik Koprivničko-križevačke županije“, broj 13/26) i 44. Statuta Općine Legrad („Službeni glasnik Koprivničko – križevačke županije“, broj 5/13, 2/18, 19/18, 2/20, 2/21. i 13/21), općinski načelnik Općine Legrad dana 23. lipnja2026. godine donio je

ODLUKU
o ponašanju na grobljima na području Općine Legrad

Članak 1.

Ovom Odlukom utvrđuju se pravila ponašanja na grobljima na području Općine Legrad i to: katoličko, evangeličko i židovsko groblje u naselju Legrad, te groblja u naseljima: Mali Otok, Zablatje, Veliki Otok, Selnica Podravska i Kutnjak.
Ovim grobljem upravlja Općina Legrad, odnosno Jedinstveni upravni odjel Općine Legrad (u daljnjem tekstu: Upravitelj groblja), koji ne odgovara za štete na grobovima, spomenicima, grobnicama ili kazetama koje su počinile treće osobe.
U slučaju nastanka štete Upravitelj groblja će o tome obavijestiti korisnika grobnog mjesta. Ukoliko je počinitelj štete poznat Upravitelj groblja će uputiti korisnika grobnog mjesta na počinitelja, a u slučaju da je štetu učinila nepoznata osoba obavijestiti će o tome nadležnu policijsku upravu.
Grobljem se upravlja pažnjom dobrog gospodara na način kojim se iskazuje poštovanje prema umrlim osobama koje na njemu počivaju, sukladno tehničkim i sanitarnim uvjetima, uz vođenje računa o zaštiti okoliša, a osobito o krajobraznim i estetskim vrijednostima područja na kojem se groblje nalazi.

Članak 2.

Na grobljima se mogu održavati samo oni skupovi koji su u vezi s pogrebom, uobičajenim obredima i komemoracijama.
Vjerskim organizacijama dopušteno je obavljanje vjerskih obreda prilikom ukopa umrle osobe u skladu s propisima o pravnom položaju vjerskih zajednica, kao i drugi vjerski obredi upriličeni pokojnicima.
Upravitelj groblja obavijestit će nadležnu policijsku upravu u slučaju saznanja o okupljanju unutar groblja koje je protivno odredbama zakona kojim se uređuju javna okupljanja, kao i o svakom ponašanju unutar groblja protivnom odredbama zakona kojim se uređuju prekršaji protiv javnog reda i mira.

Članak 3.

Na groblju se u pravilu sadi ukrasno cvijeće i ukrasno bilje.
O uređenju i održavanju dodijeljenih grobnih mjesta i prostoru oko njega dužni su brinuti korisnici grobnih mjesta.
Korisnik grobnog mjesta dužan je:
· redovito plaćati godišnju grobnu naknadu,
· uređivati, čistiti i održavati grobno mjesto i prostor oko njega na način kojim iskazuje poštovanje prema umrlim osobama bez narušavanja cjelokupnog izgleda groblja, izazivanja opasnosti za sigurnost posjetitelja i bez narušavanja sigurnosti i stabilnosti drugih grobnih mjesta,
· poštivati Odluku o ponašanju na groblju,
· redovito ažurirati promjene osobnih podataka u grobnom očevidniku kod Upravitelja groblja.
U slučaju neodržavanja grobnog mjesta, Upravitelj groblja dužan je u roku od 30 dana od saznanja Odlukom naložiti korisniku grobnog mjesta ukoliko se ne brine o uređivanju i održavanju groba da to učini, a ukoliko se isti ne odazove u roku od 15 dana od dana zaprimanja Odluke Upravitelja groblja, Upravitelj groblja će u daljnjem roku od 30 dana samostalno urediti grobno mjesto pri čemu će Korisnik grobnog mjesta biti dužan nadoknaditi sve troškove.

Članak 4.

Za izvođenje radova na grobnom mjestu potrebna je suglasnost Upravitelja groblja, za čije izdavanje je korisnik grobnog mjesta obvezan priložiti:
· zahtjev za izdavanje suglasnosti vlastoručno potpisan, s naznačenim OIB-om korisnika grobnog mjesta[footnoteRef:1], [1:  Obrazac Zahtjeva moguće preuzeti na web stranici Upravitelja groblja www.opcinalegrad.hr, ili osobno na adresi Upravitelja groblja odnosno u Jedinstvenom upravnom odjelu Općine Legrad, Trg svetog Trojstva 52, Legrad.] 

· ako ima više korisnika grobnog mjesta za izvođenje radova, potrebna je suglasnost svih korisnika grobnog mjesta, a iznimno korisnik grobnog mjesta može izvoditi radove i bez njihove suglasnosti, uz obvezno prilaganje javnobilježnički ovjerene izjave kojom prihvaća odgovornost prema ostalim sukorisnicima,
· dva nacrta gradnje i opremanja grobnog mjesta te nacrte gravure s navedenim dimenzijama ploče i položajem i dimenzijama teksta koji odgovaraju propisanim dimenzijama i po načinu izvođenja u skladu su s okolinom.
Upravitelj groblja izdaje suglasnost iz stavka 1. ovoga članka u roku od 60 dana od dana uredno predanog zahtjeva ukoliko Korisnik ima podmirene sve obveze prema Općini Legrad.
Ako upravitelj groblja ne izda suglasnost u navedenom roku, smatra se da je suglasnost dana, osim ako groblje ili grobno mjesto na kojem će se radovi izvoditi ima status kulturnog dobra ili status dobra od lokalnog značenja.
Za izdavanje suglasnosti Upravitelj groblja ima pravo naplatiti naknadu (za korištenje struje, vode, prilaznih putova i sl.) čija visina je definirana člankom 14. Odluke o upravljanju grobljima na području Općine Legrad („Službeni glasnik Koprivničko-križevačke županije“, broj 13/26).
Ukoliko korisnik grobnog mjesta ne zatraži suglasnost iz stavka 1. ovog članka Upravitelj groblja će zabraniti rad na započetom poslu.
Za radove na grobljima ili grobnim mjestima koja imaju status kulturnog dobra ili status dobra od lokalnog značenja potrebno je prethodno pribaviti i odobrenje sukladno propisima o zaštiti i očuvanju kulturnih dobara.

Članak 5.

Izvođači radova[footnoteRef:2]  – klesari koji izvode prethodno navedene radove na grobljima na području Općine Legrad obvezni su se prije izvođenja radova javiti Upravitelju groblja radi uvođenja u posao. [2:  Izvođači radova mogu biti pravne ili fizičke osobe registrirane za obavljanje navedenih radova koje pri izvođenju radova moraju poštivati sve obveze navedene u danoj im Suglasnosti.] 

Pri izvođenju radova izvoditelji su dužni:
· prekinuti radove u slučaju da se vrši ukop u blizini mjesta izvođenja radova do završetka sprovoda,
· radove izvoditi na način da se do najveće mjere očuva mir i dostojanstvo na groblju, isključivo u radne dane, odnosno kada to odredi Upravitelj groblja,
· građevni materijal držati na groblju samo kraće vrijeme koje je neophodno za izvršenje radova i na način da se time ne ometa promet na groblju, a sav otpad, zemlju i građevni materijal u što kraćem roku ukloniti s i ispred groblja,
· u slučaju prekida radova kao i nakon njihova završetka, bez odlaganja gradilište i okolni prostor groblja dovesti u prijašnje stanje,
· za prijevoz materijala potrebnog za izvođenje radova koristiti samo one puteve i staze te sredstva za prijevoz koje odredi Upravitelj groblja,
· prilikom izvođenja radova strogo se pridržavati dimenzija grobnog mjesta koje je navedeno u odobrenoj i priloženoj skici, sukladno Odluci,
· sva okolna grobna mjesta uprljana ili oštećena prilikom izvođenja radova dovesti u prijašnje stanje,
· radove završiti u roku određenom u danoj Suglasnosti,
· završetak radova prijaviti Upravitelju groblja.
Rekonstrukcija grobnog mjesta podrazumijeva rekonstrukciju postojećeg stanja istog te nije dozvoljeno odstupanje od postojećeg stanja na kojem se vrši rekonstrukcija[footnoteRef:3]. [3:  Iznimno Upravitelj groblja može odobriti odstupanje od postojećeg stanja grobnog mjesta na kojem se vrši rekonstrukcija na zahtjev Korisnika grobnog mjesta, ali uz poštivanje odredbi utvrđenih Odlukom o upravljanju grobljima na području Općine Legrad.] 


Članak 6.

Bez obzira na to nalaze li se oprema i uređaji grobnog mjesta i spomen-obilježja unutar ili izvan područja groblja, zabranjeno je:
· opremom i uređajima grobnog mjesta i spomen-obilježja suprotnima najvišim vrednotama ustavnoga poretka ili pozitivnim propisima Republike Hrvatske vrijeđati nacionalne, vjerske ili moralne osjećaje građana,
· opremom i uređajima grobnog mjesta i spomen-obilježja vrijeđati vrijednosti obrambenog Domovinskog rata ili na bilo koji način veličati agresiju na Republiku Hrvatsku ili oružanu pobunu protiv Republike Hrvatske tijekom Domovinskog rata ili sudionike u toj pobuni,
· opremom i uređajima grobnog mjesta i spomen-obilježja na bilo koji način povrijediti uspomenu na umrlu osobu.

Članak 7.

Grobno mjesto može biti širine jednog grobnog mjesta, širine dva ili više grobnih mjesta. 
Grob može biti zemljani grob, zemljani grob s okvirom, grob s izgrađenim spomenikom, grob s izgrađenom grobnicom ili grob s izgrađenom pločom i sličnim ukrasom.
Korisnik grobnog mjesta dužan je na primjeren način označiti podatke o imenu i prezimenu umrle osobe te godinu rođenja i smrti ukopanih osoba na grobnom mjestu.
Natpisi na grobovima i grobnicama ne smiju vrijeđati ničije nacionalne, vjerske ili moralne osjećaje niti na bilo koji način povrijediti uspomenu na pokojnika.
Korisnici grobnih mjesta sami odlučuju o izgledu nadgrobnih ploča, spomenika i natpisa, ali uz pisano odobrenje Upravitelja groblja.
Uz grobna mjesta zabranjeno je bez dozvole Upravitelja groblja postavljati klupe i druge predmete.
Na grobna mjesta dozvoljeno je postavljanje posuda za cvijeće i odgovarajuće uređaje za sigurno paljenje svijeća/lampaša.

Članak 8.

Ukop umrle osobe može se izvršiti po odobrenju Upravitelja groblja, nakon što isti utvrdi da je korisnik grobnog mjesta podmirio grobne naknade i pristojbe, te da su ispunjeni uvjeti iz propisa o zdravstvenoj zaštiti kojim su regulirana pitanja smrti i sahrane umrlih osoba.
Ukop umrle osobe ne smije se obaviti bez dozvole za ukop.
Ukop umrle osobe može se obaviti nakon što je smrt utvrđena u vremenu od 24 do 48 sati, od nastupa smrti.
Ukoliko se prilikom ukopa mora pomaknuti oprema ili uređaj grobnog mjesta ili okolnih grobnih mjesta, troškove oko uspostave prijašnjeg stanja snosi osoba na čiji se zahtjev obavlja ukop.

Članak 9.

Pogrebi se održavaju od mjeseca listopada do kraja ožujka između 9:00 i 18:00  sati, a u ostalim mjesecima između 9:00 i 19:00 sati.
Pogrebi se u pravilu ne održavaju nedjeljom i blagdanom, osim u opravdanim slučajevima.
Umrlu se osobu, u pravilu, ukapa na groblju koje se nalazi na području jedinice lokalne samouprave u kojoj je imala prebivalište, a iznimno izvan područja jedinice lokalne samouprave u kojoj je imala prebivalište ako je tako umrla osoba odredila za života ili ako tako odredi njezina obitelj odnosno osobe koje su se za života bile dužne skrbiti o umrloj osobi.
Iznimno, tijelo umrle osobe može se ukopati izvan groblja ako:
· je tako umrla osoba odredila za života ili ako tako odredi njezina obitelj odnosno osobe koje su se za života bile dužne skrbiti o umrloj osobi,
· to odobri tijelo jedinice lokalne samouprave nadležno za komunalne poslove, uz prethodno pozitivno mišljenje sanitarne inspekcije i tijela jedinice lokalne samouprave nadležnog za poslove zdravstva.

Članak 10.

Na grobljima na području Općine Legrad nije predviđeno prosipanje kremiranih posmrtnih ostataka umrle osobe.

Članak 11.

Svaka povreda odredbi ove Odluke podliježe primjeni kaznenih odredbi iz Odluke  o upravljanju grobljima na području Općine Legrad („Službeni glasnik Koprivničko-križevačke županije broj 13/26).

Članak 12.

	Ova Odluka stupa na snagu danom donošenja.

Članak 13.

Ova Odluka objavit će se na službenoj stranici Općine Legrad www.opcinalegrad.hr i na svakom ulazu, odnosno oglasnoj ploči groblja.


									OPĆINSKI NAČELNIK:
									   Ivan Sabolić, mag.pol.

